Senat: 51% din carnea, legumele şi fructele din supermarket trebuie să fie româneşti

Senatorii au aprobat, marti, o lege care obliga supermarketurile ca 51% din carnea, legumele şi fructele comercializate sa fie din producţie românească, în caz contrar magazinele urmând a fi amendate cu 25.000-50.000 de lei.

Plenul Senatului a completat Legea 321/2009 privind comercializarea produselor alimentare, prin introducerea unui capitol referitor la obligaţiile speciale ale comercianţilor de tip cash&carry, supermagazin sau hipermagazin, astfel încât aceştia să aibă obligaţia să achiziţioneze minim 51 la sută din produsele carne, legume şi fructe din producţia românească.

Prin derogare, în lunile de iarnă, decembrie-februarie, legumele şi fructele din import pot reprezenta 70 la sută din ofertă.

Propunerea legislativă stabileşte că nerespectarea acestor dispoziţii se sancţionează cu amendă cuprinsă între 25.000 de lei şi 50.000 de lei, iar obligaţia ar intra în vigoare la şase luni de la publicarea legii adoptate.

Senatul este prima camera sesizata. Proiectul merge la Camera Deputatilor in calitate de camera decizionala.

Update:

“ Am votat acest proiect pentru beneficiile evidente pe care le are: prin susținerea producției autohtone de carne și legume se vor crea locuri de muncă și vor crește veniturile la bugetul de stat. În același timp, vom avea acces, în tot timpul anului, la produse românești, naturale, proaspete”, a declarat senatorul Gabriela Firea, purtatorul de cuvant al Grupului PSD. Ea a adăugat că propunerea legislativă a primit 76 de voturi pentru și nici un vot împotrivă. La randul sau, liderul senatorilor PSD Mihai Fifor a declarat ca sustinerea producatorilor romani este cu adevarat o afacere profitabila, caci noi producem alimente extrem de calitative, de care nu are de ce sa ne fie rusine, la preturi fara concurenta!”, susține senatorul Gabriela Firea imediat după vot.





Măsurile menționate vor intra în vigoare după șase luni de la publicarea în Monitorul Oficial. Nerespectarea obligației de achiziție de produse autohtone va fi sancționată cu amenzi între 25.000 -50.000 lei.